బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
14,720 సంస్థలపై సెబీ దృష్టి
నిబంధనలను ఉల్లంఘిస్తున్న 14,720 సంస్థలను గుర్తించామని, వీటిపై దశలవారీగా చర్యలు చేపడతామని సెబీ హెచ్చరించింది. సెక్యూరిటీల మార్కెట్‌లో తప్పుడు కార్యకలాపాలను అరికడతామని స్పష్టం చేసింది,
TNN & Agencies | Updated:
Apr 7, 2018, 08:47AM IST
సెక్యూరిటీస్ అండ్ ఎక్స్చేంజీ బోర్డ్ ఆఫ్ ఇండియా
నిబంధనలను ఉల్లంఘిస్తున్న 14,720 సంస్థలను గుర్తించామని, వీటిపై దశలవారీగా చర్యలు చేపడతామని సెబీ హెచ్చరించింది. సెక్యూరిటీల మార్కెట్‌లో తప్పుడు కార్యకలాపాలను అరికడతామని స్పష్టం చేసింది, ఇప్పటికే తప్పుడు వ్యాపారాలకు పాల్పడిన 567 సంస్థలపై చర్యలు తీసుకోబోతున్నామని ఏప్రిల్ 5న విడుదల చేసిన ఆదేశాల్లో సెబీ పేర్కొంది. మొత్తం 14,720 సంస్థలు వ్యాపార నిర్వహణలో నిబంధనలను ఉల్లంఘిస్తున్నట్టు తేలిందని పేర్కొంది. బీఎస్‌ఈలో 59 సంస్థల అక్రమ వ్యాపారాలపై విచారణ జరుపుతున్నామని వెల్లడించింది. 2014, ఏప్రిల్ 1 నుంచి 2015, మార్చి 31 మధ్యకాలంలో కొన్ని సంస్థలు బీఎస్‌ఈ స్టాక్ ఆప్షన్స్‌లో రివర్సల్ ట్రేడ్‌ను నిర్వహించడం ద్వారా పదేపదే నష్టాలను చూపడాన్ని గుర్తించామని పేర్కొంది. మరికొన్ని సంస్థలు ఇందుకు విరుద్ధంగా పదే పదే లాభాలను చూపాయి. ఈ విధంగా పై రెండు రకాల సంస్థలు తప్పుడు పద్ధతుల్లో వ్యాపారాన్ని నిర్వహించాయి. వీటి మొత్తం వ్యాపార సరళిని పరిశీలించిన తర్వాత 3హేతుబద్ధం కాని, అవాస్తవ, సముచితం కాని ధరలతో ట్రేడింగ్ జరుగుతున్నదని నిర్ధారించుకున్నట్టు సెబీ పేర్కొంది.
సెక్యూరిటీస్ అండ్ ఎక్స్చేంజీ బోర్డ్ ఆఫ్ ఇండియా